ועדת הכספים, כנסת 20, פרוטוקול מספר 921, 2018-01-16 10:15

משה גפני: אנחנו עוברים לנושא: תקנות ניירות ערך (רישום למסחר בבורסה של מניות תאגיד הנסחרות בבורסה זרה), התשע"ח-2017.

משה גפני: האמת היא, שזה הוסבר בפעם הקודמת אבל נא להסביר שוב בקצרה.

<שרה קנדלר: במהלך 2017 העברנו חוק, תיקון מס' 62, שהעניין שלו ברישום צולב של מניות בבורסה ובעצם יש לנו פה תקנות שמשלימות את ההסבר שנמצא בחוק.

<שרה קנדלר: התיקון נעשה אז ביחד עם שינוי מבני כי המטרה שלו היא גם לעודד את הפעילות ואת הנזילות בבורסה ויחד עם זה להנגיש לציבור בישראל את המניות הזרות בעלויות נמוכות יותר, בשעות מסחר רגילות, בשקל, במטבע הישראלי, כלומר להקל על התהליך.

<שרה קנדלר: החוק כבר קובע את התנאים העיקריים לרישום הזה כאשר המטרה של התנאים היא לתת הגנה חלופית כי אין את ההגנה של חוק ניירות ערך, אנחנו מסתמכים על הרגולציה הזרה, על עומק השוק בבורסות הזרות ולכן אנחנו בעצם רוצים להגביל את זה רק לבורסות הכי גדולות - הגבלנו את זה לנאסד"ק - אז לחברות הכי גדולות במשק ששווי השוק עולה על 50 מיליארד דולר.

<שרה קנדלר: חברות שאין להן זיקה לישראל כי לא רצינו שחברות ישראליות יברחו לחו"ל במקום לעשות רישום בארץ.

<שרה קנדלר: והגבלנו את זה גם ל-50 מניות.

<שרה קנדלר: זה הכול כבר נקבע בחוק.

<שרה קנדלר: בתקנות שלפני

<שרה קנדלר: כם היום קבענו עוד מספר תנאים, רוצים לבסס את הנושא שמדובר על המניות הסחירות ביותר שיש להן משמעת שוק גבוהה ביותר, את העילות למחיקה מהמסחר בבורסה, כלומר מתי אנחנו נמחק, ואת האגרות שהבורסה תשלם לרשות על הפעילות הזאת.

משה גפני: בסדר.

<שרה קנדלר: אני אקריא: תקנות ניירות ערך (רישום למסחר בבורסה של מניות תאגיד הנסחרות בבורסה זרה), התשע"ח-2018.

<שרה קנדלר: בתוקף סמכותי לפי סעיפים 35לג3, 35לג5 ו-56 לחוק ניירות ערך, התשכ"ח-1968 (להלן החוק), בהתייעצות עם הרשות ובאישור ועדת הכספים של הכנסת, אני מתקין תקנות אלה: הגדרות 1.

<שרה קנדלר: בתקנות אלה – "הדין הזר" – הדין החל על תאגיד בשל רישום מניותיו למסחר בבורסה זרה כמשמעותה בסעיף 35לג1(א)(1) לחוק, לרבות כללי אותה בורסה זרה.

<שרה קנדלר: "המועד הקובע" – שני מועדים בכל שנה שיקבעו בתקנון הבורסה, ובלבד שהמרווח ביניהם הוא שישה חודשים; "התאגיד" - תאגיד שהתאגד מחוץ לישראל שמניותיו רשומות למסחר בבורסה או עתידות להירשם לפי הוראות פרק ה'3א' לחוק;

<אייל לב ארי: את יודעת לאיזה כיוון יהיה המועדים הקובעים?

<שרה קנדלר: לא, זה הבורסה תקבע, אני לא יודעת.

משה גפני: מה זה המועדים הקובעים?

<אייל לב ארי: תקרא את ההמשך, זה המועדים שבעצם צריך לקבוע פעמיים או פעם בשנה אם אותם ניירות ערך זרים עומדים בתנאים של התקנות.

<שרה קנדלר: זה לא כל כך משנה כי אמרנו שזה יהיה בהפרש של שישה חודשים, זה יהיה לפי הנוחות שהבורסה תקבע לעצמה.

<שרה קנדלר: תנאים לרישום 2. (א) בורסה רשאית לרשום למסחר מניות של תאגיד כאמור בפרק ה'3א לחוק, אם למסחר על ידי התקיימו, בנוסף לתנאים שנקבעו בפרק האמור, כל אלה: הבורסה (1) סוג המניה של התאגיד שיירשם למסחר בבורסה הוא סוג המניה שמחזור המסחר שלו בבורסה זרה הוא הגבוה ביותר מבין מחזורי המסחר של סוגי מניות התאגיד בבורסה הזרה, בתקופה של 12 החודשים שקדמו לרישום למסחר.

<שרה קנדלר: (2) המניה נסחרת באחד ממדדי המניות המובילים הנגזרים משווי שוק של התאגידים הנכללים בהם ומייצגים מניות בעלות סחירות גבוהה בבורסות זרות כמשמעותן בפרק ה'3א.

<שרה קנדלר: (3) לפני יום הרישום למסחר בבורסה נסחרו מניות התאגיד בבורסה זרה במשך 12 חודשים רצופים לפחות.

<שרה קנדלר: (ב) בורסה תבחן את קיומם של התנאים המנויים בתקנת משנה (א) וכן את התנאים שנקבעו בסעיפים 35לג1(א)(1) ו-(3) לחוק, במועד רישום המניות למסחר בבורסה ובכל מועד קובע.

<שרה קנדלר: (ג) בורסה תבחן את התקיימות התנאי המנוי בסעיף 35לג1(א)(2) לחוק במועד רישום מניות התאגיד למסחר בבורסה ולאחר מכן במועד קובע אחד בכל שנה.

<שרה קנדלר: רישום המניות 3.

<שרה קנדלר: מניות התאגיד שיירשמו למסחר בבורסה - - - בחשבון המסלקה

<אייל לב ארי: איזה מועד?

<אייל לב ארי: זה יהיה המועד המאוחר מבניהם?

<שרה קנדלר: זה לא משנה, העיקר שזה יהיה פעם בשנה.

<שרה קנדלר: מועד קבוע שיהיה כל פעם בהפרש של שנה.

<אייל לב ארי: בין בדיקה לבדיקה?

<שרה קנדלר: כן.

<איציק שורקי: אני איציק שורקי, מנהל המחלקה לפיקוח על הבורסה ברשות.

<איציק שורקי: כל התנאים הנוספים שהפרטים שלהם לא מופיעים בתקנות ייקבעו ממילא בתקנון הבורסה שאנחנו נאשר.

<איציק שורקי: יהיו מועדים ברורים וידועים מראש.

<שרה קנדלר: תקנה 3 היא תקנה טכנית, רישום המניות בחשבון המסלקה: 3.

<שרה קנדלר: מניות התאגיד שיירשמו למסחר בבורסה יוחזקו בחשבון על שם מסלקת הבורסה במסלקה הסולקת את מניות התאגיד בבורסה הזרה.

<שרה קנדלר: מחיקה מהמסחר 4.

<שרה קנדלר: (א) בורסה תמחק מהרישום למסחר מניות הרשומות למסחר לפי תקנה 2, בהתקיים אחד מאלה, ולפי האמור לצדו: (1) פורסמה הודעה בדבר מחיקה צפויה של מניות ממסחר בבורסה הזרה, תמחק את המניות מהמסחר בארץ בטרם המועד הצפויה למחיקה מהמסחר בבורסה הזרה; (2) לא התקיים התנאי הקבוע בסעיף 35לג1(א)(2) בשני מועדי בחינה רצופים כאמור בתקנה 2(ג); (3) לא התקיים התנאי הקבוע בתקנות 2(א)(1) או 2(א)(2) בשני מועדים קובעים רצופים; (4) שווי השוק של התאגיד בבורסה הזרה נמוך מ-60% משווי השוק שנקבע לפי סעיף 35לג(1)(א)(3) בשני מועדים קובעים רצופים.

<שרה קנדלר: (ב) בורסה תמחק מהרישום למסחר את מניות התאגיד לא יאוחר מתום יום המסחר הרביעי לאחר המועד שבו נודע לה על כך שהתקיים אחד או יותר מהתנאים לפי תקנה משנה (א)(2) עד (4).

<אייל לב ארי: את יכולה להסביר?

<שרה קנדלר: כן.

<שרה קנדלר: אלה העילות לרישום מהמסחר.

<שרה קנדלר: קודם כל, כמובן שאם יש מחיקה צפויה מהמסחר בבורסה הזרה, צריך לרשום גם בארץ.

<שרה קנדלר: ויתר התנאים, אם התנאים לא מתקיימים במשך שני מועדים קבועים רצופים, של זיקה, של שכירות, של המדד, של שווי השוק, אז אנחנו גם מבקשים שימחקו מהמסחר באופן יזום והמחיקה תיעשה לא יאוחר מתום המסחר הרביעי, אחרי שמתקיימת העילה.

<אייל לב ארי: או שבעצם השווי יורד מ-30 מיליארד.

<שרה קנדלר: מ-50 מיליארד.

<אייל לב ארי: לא.

<אייל לב ארי: 60% - - -

<שרה קנדלר: אה, נכון, 60% - - - אגרות 5.

<שרה קנדלר: הבורסה תשלם לרשות אגרה בשיעור של 1.25 שקלים חדשים לכל 100,000 שקלים חדשים של עסקאות מכירה וקניה במניות הרשומות למסחר לפי פרק ה'3א.

<שרה קנדלר: זו האגרה לרשות.

<שרה קנדלר: הבורסה גובה אגרה לפעילות הזאת וחלק מהאגרה תועבר לרשות בגין פעילות הפיקוח.

<אייל לב ארי: יש לכם הערכה?

<שרה קנדלר: נורא קשה להעריך.

<שרה קנדלר: עשינו הערכות שונות, אנחנו עוד לא יודעים כמה יירשמו וכמה פעילות תהיה.

<שרה קנדלר: יש הערכות שונות שלא הייתי רוצה להיכנס אליהן בגלל שאנחנו באמת רוצים להתחיל לראות איך זה יעבוד.

<אייל לב ארי: למה בחרתם את ה-30 מיליארד מ-60%?

<איציק שורקי: זה קצת דומה להרבה דברים אחרים, גם ברישום של חברה ציבורית למסחר בבורסה יש תנאי רישום ויש תנאי שימור.

<איציק שורקי: הרעיון הוא גם לא לייצר תנודתיות.

<איציק שורקי: לא היינו רוצים שנרשום מניה וכעבור שנה נמחק אותה.

<איציק שורקי: לכל דבר כזה יש השלכות.

<איציק שורקי: יש משקיעים שמחזיקים במניה, שקנו על סמך היכולת למכור ולכן לא היינו רוצים שנניח ויש איזה משבר בשווקים ויש ירידות שערים חדות, לאו דווקא שקשורות למניה הספציפית אלא באופן כללי, לא רצינו במידה ומניה ירדה מהשווי של 50 מיליארד נניח ל-45 מיליארד או ל-40, רצינו לייצר מרווח ביטחון שישדר יציבות שהמניה הזאת פחות או יותר נמצאת בגודל הזה שקבענו.

משה גפני: תודה.

משה גפני: שאלות - אין.

משה גפני: תקנות ניירות ערך (רישום למסחר בבורסה של מניות תאגיד הנסחרות בבורסה זרה), התשע"ח-2018.

משה גפני: מי בעד אישור התקנות ירים את ידו, מי נגד.

משה גפני: בעד – 1

משה גפני: נמנעים – אין תקנות ניירות ערך (רישום למסחר בבורסה של מניות תאגיד הנסחרות בבורסה זרה), התשע"ח-2018, נתקבלו.

משה גפני: התקנות אושרו, תודה רבה.

משה גפני: הפסקה של עשר דקות, בשעה עשר וחצי אנחנו עוברים להצעת החוק בעניין הנכים.